Document ID: 32012D0042

RÅDETS AFGØRELSE
af 24. januar 2012
om udnævnelse af formanden for Det Rådgivende Organ for Statistisk Styring på Europæisk Plan
(2012/42/EU)
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets afgørelse nr. 235/2008/EF af 11. marts 2008 om nedsættelse af Det Rådgivende Organ for Statistisk Styring på Europæisk Plan (1), særlig artikel 3,
under henvisning til udtalelse fra Europa-Kommissionen,
under henvisning til godkendelse fra Europa-Parlamentet, og
ud fra følgende betragtninger:
(1)
Rådet vedtog den 16. marts 2009 afgørelse 2009/249/EF (2) om udnævnelse af Johnny ÅKERHOLM som formand for Det Rådgivende Organ for Statistisk Styring på Europæisk Plan for en periode på tre år fra den 23. marts 2009.
(2)
Det er derfor nødvendigt at udnævne en ny formand, der skal indtage sit hverv ved udløbet af mandatperioden, der begyndte den 23. marts 2009.
(3)
I henhold til artikel 3, stk. 3, i afgørelse nr. 235/2008/EF må formanden ikke være ansat i en medlemsstats statistiske kontor eller i Kommissionen -
VEDTAGET DENNE AFGØRELSE:
Artikel 1
Thomas WIESER udnævnes til formand for Det Rådgivende Organ for Statistisk Styring på Europæisk Plan for en periode på tre år fra den 23. marts 2012.
Artikel 2
Denne afgørelse træder i kraft på tredjedagen efter offentliggørelsen i Den Europæiske Unions Tidende.
Udfærdiget i Bruxelles, den 24. januar 2012.

Labels: 15
19